

РЕПУБЛИКА БЪЛГАРИЯ

Министър на образованието и науката

**З А П О В Е Д**

**№ РД 09 – 4675/01.09.2017 г.**

На основание чл. 93, ал. 1 от Закона за предучилищното и училищното образование, във връзка с чл. 13в. от Закона за професионалното образование и обучение и чл. 13, ал. 1 от Наредба № 4 от 2015 г. за учебния план, при спазване на изискванията на чл. 66, ал. 1 и ал. 2 от Административнопроцесуалния кодекс, и във връзка с осъществяване на професионално образование по професията

**У Т В Ъ Р Ж Д А В А М**

Типов учебен план по специалност **код 5240201 „Технология в биопроизводствата”** отпрофесия **код 524020 „Биотехнолог”** от професионално направление **код 524 „Химични продукти и технологии”** за професионално образование с придобиване на трета степен на професионална квалификация без интензивно и без разширено изучаване на чужд език, обучение чрез работа (дуална система на обучение), с прием след завършено основно образование съгласно приложението.

Типовият учебен план влиза в сила от учебната 2017/2018 година.

**КРАСИМИР ВЪЛЧЕВ**

*Министър на образованието и науката*

***Приложение***

#### МИНИСТЕРСТВО НА ОБРАЗОВАНИЕТО И НАУКАТА

*ВХОДЯЩО ОБРАЗОВАТЕЛНО*

*РАВНИЩЕ* ***- завършено основно образование***

*СРОК НА ОБУЧЕНИЕ*  ***- 5 години***

*ФОРМА НА ОБУЧЕНИЕ* ***- обучение чрез работа***

***(дуална система на обучение)***

*ОРГАНИЗАЦИОННА ФОРМА -* ***клас***

*ИЗХОДЯЩО ОБРАЗОВАТЕЛНО*

*РАВНИЩЕ* ***– завършен ХІІ клас***

*НИВО ПО НАЦИОНАЛНА*

*КВАЛИФИКАЦИОННА РАМКА (НКР)* ***– 4***

*РАМКОВА ПРОГРАМА В -* ***ВАРИАНТ******В15***

# ТИПОВ УЧЕБЕН ПЛАН

# ЗА ПРОФЕСИОНАЛНО ОБРАЗОВАНИЕ С ПРИДОБИВАНЕ

# НА ТРЕТА СТЕПЕН НА ПРОФЕСИОНАЛНА КВАЛИФИКАЦИЯ

# БЕЗ ИНТЕНЗИВНО И БЕЗ РАЗШИРЕНО ИЗУЧАВАНЕ НА ЧУЖД ЕЗИК –

# ОБУЧЕНИЕ ЧРЕЗ РАБОТА (ДУАЛНА СИСТЕМА НА ОБУЧЕНИЕ)

Утвърден със Заповед **№ РД 09 – 4675/01.09.2017 г.**

**СПЕЦИАЛНОСТ:**

**код 5240201 „Технология в биопроизводствата”**

## **ПРОФЕСИЯ:**

## **код 524020 „Биотехнолог”**

**ПРОФЕСИОНАЛНО НАПРАВЛЕНИЕ:**

**код 524 „Химични продукти и технологии”**

**София, 2017 г.**

1. **ГРАФИК НА УЧЕБНИЯ ПРОЦЕС**

**VIІІ, ІХ, Х, ХІ и ХІІ клас І срок** - **18 учебни седмици**

**VIІІ и ІХ клас ІІ срок** - **18 учебни седмици**

**Х клас ІІ срок** - **20 учебни седмици,**

от които **2 седмици**

за производствена практика

**ХІ клас ІІ срок** - **22 учебни седмици,**

от които **4 седмици**

за практическо обучение в реална работна среда

**ХІІ клас ІІ срок** – **13 учебни седмици,**

от които **2 седмици**

за практическо обучение в реална работна среда

**ВАКАНЦИИ:** Съгласно утвърдения от министъра на образованието и науката за конкретната учебна година график.

**II. РАЗПРЕДЕЛЕНИЕ НА ПРЕДМЕТИТЕ И ЧАСОВЕТЕ ПО КЛАСОВЕ И ЕТАПИ НА СРЕДНАТА СТЕПЕН**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| № |  | I гимназиален етап | | | | | II гимназиален етап | | | | | **ОБЩО** |
| Класове | | | | **Общо** | Класове | | | | **Общо** |
| VІІІ | ІХ | Х | | **VІІІ-Х** | ХІ | | ХІІ | | **XI-XII** | **VІІІ-ХІІ** |
|  | **Учебни седмици** | **36** | **36** | **36** | **2** |  | **36** | **4** | **29** | **2** |  |  |
|  | **Задължителни часове (ЗЧ)** | | | | | | | | | | | |
| *I.* | *Учебни предмети* |  |  |  |  |  |  |  |  |  |  |  |
| 1. | Български език и литература | 144 | 108 | 108 |  | **360** | 108 |  | 87 |  | **195** | **555** |
| 2. | Чужд език - ….. | 144 | 72 | 72 |  | **288** |  |  |  |  |  | **288** |
| 3. | Чужд език - ….. |  | 72 | 72 |  | **144** | 72 |  | 58 |  | **130** | **274** |
| 4. | Математика | 108 | 108 | 72 |  | **288** | 72 |  | 58 |  | **130** | **418** |
| 5. | Информационни технологии | 36 | 36 | 18 |  | **90** |  |  |  |  |  | **90** |
| 6. | История и цивилизации | 72 | 72 | 126 |  | **270** |  |  |  |  |  | **270** |
| 7. | География и икономика | 36 | 36 | 90 |  | **162** |  |  |  |  |  | **162** |
| 8. | Философия | 36 | 36 | 72 |  | **144** |  |  |  |  |  | **144** |
| 9. | Гражданско образование |  |  |  |  |  | 36 |  | 29 |  | **65** | **65** |
| 10. | Биология и здравно образование | 54 | 36 | 72 |  | **162** |  |  |  |  |  | **162** |
| 11. | Физика и астрономия | 54 | 36 | 72 |  | **162** |  |  |  |  |  | **162** |
| 12. | Химия и опазване на околната среда | 36 | 54 | 72 |  | **162** |  |  |  |  |  | **162** |
| 13. | Музика | 18 | 18 | 18 |  | **54** |  |  |  |  |  | **54** |
| 14. | Изобразително изкуство | 18 | 18 | 18 |  | **54** |  |  |  |  |  | **54** |
| 15. | Физическо възпитание и спорт | 72 | 72 | 72 |  | **216** |  |  |  |  |  | **216** |
| *II.* | *Обща професионална подготовка* |  |  |  |  |  |  |  |  |  |  |  |
| 1. | Чужд език по професията - ………… |  |  |  |  |  | 72 |  | 58 |  | **130** | **130** |
| 2. | Здравословни и безопасни условия на труд |  | 18 |  |  | **18** |  |  |  |  |  | **18** |
| 3. | Предприемачество | 36 |  |  |  | **36** |  |  |  |  |  | **36** |
| 4. | Икономика |  |  | 36 |  | **36** |  |  |  |  |  | **36** |
|  | **Общо за раздел А** | **864** | **792** | **990** |  | **2646** | **360** |  | **290** |  | **650** | **3296** |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| ***1*** | ***2*** | ***3*** | ***4*** | ***5*** | ***6*** | ***7*** | ***8*** | ***9*** | ***10*** | | ***11*** | ***12*** | ***13*** |
| **Раздел Б - избираеми учебни часове** | | | | | | | | | | | | | |
| III. | *Отраслова професионална подготовка* | | | | | | | | | | | | |
| 1. | Неорганична химия | 18 |  |  |  | **18** |  |  |  | |  |  | **18** |
| 2. | Органична химия |  |  | 54 |  | **54** |  |  |  | |  |  | **54** |
| 3. | Техническо чертане | 18 |  |  |  | **18** |  |  |  | |  |  | **18** |
| 4. | Физикохимия |  | 18 |  |  | **18** |  |  |  | |  |  | **18** |
| 5. | Електротехника и електроника |  |  |  |  |  | 18 |  |  | |  | **18** | **18** |
| 6. | Процеси и апарати |  |  | 36 |  | **36** |  |  |  | |  |  | **36** |
| 7. | Аналитична химия |  |  |  |  |  | 90 |  |  | |  |  | **90** |
| 8. | Автоматизация на производството |  |  |  |  |  |  |  | 29 | |  | **29** | **29** |
| *9.* | *Учебна практика по:* |  |  |  |  |  |  |  |  | |  |  |  |
| 9.1. | Неорганична химия |  | 18 |  |  | **18** |  |  |  | |  |  | **18** |
| 9.2. | Органична химия |  |  | 72 |  | **72** |  |  |  | |  |  | **72** |
| 9.3. | Аналитична химия |  |  |  |  |  | 36 |  |  | |  | **36** | **36** |
| *IV.* | *Специфична професионална подготовка* | | | | | | | | | | | | |
| 1. | Основи на химичните технологии |  |  |  |  |  | 18 |  |  |  | | **18** | **18** |
| 2. | Биохимия |  |  |  |  |  | 36 |  | 18 |  | | **54** | **54** |
| 3. | Микробиология |  |  |  |  |  | 36 |  | 29 |  | | **65** | **65** |
| 4. | Технология в биопроизводствата |  |  |  |  |  | 72 |  | 69 |  | | **141** | **141** |
| *5.* | *Учебна практика по:* |  |  |  |  |  |  |  |  |  | |  |  |
| 5.1. | Технология в биопроизводствата |  |  |  |  |  | 18 |  |  |  | | **18** | **18** |
| 6. | Производствена практика |  |  |  | 64 | **64** |  |  |  |  | |  | **64** |
| 7. | Практическо обучение в реална работна среда |  |  |  |  |  | 504 | 140 | 609 | 70 | | **1323** | **1323** |
| *V.* | *Разширена професионална подготовка* | 252 | 360 | 72 |  | **684** | 72 |  |  |  | | **72** | **756** |
| *VI.* | *Разширена подготовка* |  |  |  |  |  |  |  | **29** |  | | **29** | **29** |
|  | **Общо за раздел Б** | **288** | **396** | **234** | **64** | **982** | **900** | **140** | **783** | **70** | | **1893** | **2875** |
|  | **Общо за раздел А+ раздел Б** | **1152** | **1188** | **1224** | **64** | **3628** | **1260** | **140** | **1073** | **70** | | **2543** | **6171** |
| **Раздел В – факултативни учебни часове** | | | | | | | | | | | | | |
| *VII.* | *Допълнителна подготовка* | 144 | 144 | 144 |  | **432** | 144 |  | 124 |  | | **268** | **700** |
|  | **Общо за раздел А + раздел Б + раздел В** | **1296** | **1332** | **1368** | **64** | **4060** | **1404** | **140** | **1197** | **70** | | **2811** | **6871** |

**ІІІ. ЗАВЪРШВАНЕ И УДОСТОВЕРЯВАНЕ НА ПРОФЕСИОНАЛНОТО**

### ОБРАЗОВАНИЕ

* 1. Професионалното образование по този учебен план се придобива след:
* успешно положен държавен зрелостен изпит по учебния предмет български език и литература;
* успешно положен държавен изпит за придобиване на трета степен на професионална квалификация – по теория и практика на професията “Биотехнолог“, специалност „Технология в биопроизводствата”.
  1. Завършеното професионално образование се удостоверява с диплома за завършено средно образование и свидетелство за професионална квалификация.
  2. Учениците, успешно завършили XII клас, които не са се явили или не са положили успешно някой от изпитите по т. 3.1., по свое желание, получават удостоверение за завършен втори гимназиален етап на средно образование.
  3. Държавният изпит за придобиване на степен на професионална квалификация се провежда в две части - по теория на професията и по практика на професията, по национална изпитна програма, утвърдена от министъра на образованието и науката. Организацията и провеждането на държавния изпит за придобиване на професионална квалификация се определят с наредба на министъра на образованието и науката, а съдържанието им – съгласно държавния образователен стандарт за придобиване на квалификация по професията.
  4. Придобитата степен на професионална квалификация се удостоверява със свидетелство за професионална квалификация. По свое желание придобилият степен на професионална квалификация може да получи Европейско приложение към свидетелството за професионална квалификация. Формата и съдържанието на документите са определени в Наредба № 8 от 2016 г. за информацията и документите за системата на предучилищното и училищното образование (обн., ДВ, бр. 66 от 23.08.2016 г.).

**ІV. ПОЯСНИТЕЛНИ БЕЛЕЖКИ**

* 1. Учебният план е разработен на основание на Закона за предучилищното и училищното образование, Закона за професионалното образование и обучение, Наредба № 4 от 2015 г. за учебния план, рамкова програма „В” – вариант В15 и Държавния образователен стандарт (ДОС) за придобиване на квалификация по професията „Биотехнолог“.
  2. Изучаваният първи чужд език продължава в ХІ и ХІІ клас като чужд език по професията.
  3. Практическото обучение в X клас може да се провежда в реална работна среда във фирмите партньори на професионалната гимназия при осигурени условия съгласно Държавния образователен стандарт за придобиване на квалификация по професията.
  4. Практическото обучение в XI и XII клас в реална работна среда се организира за ученици, навършили 16 години, съгласно Наредба № 1 от 2015 г. за условията и реда за провеждане на обучение чрез работа (дуална система на обучение).
  5. Практическото обучение в реална работна среда на учениците в XI и XII клас се организира и провежда през цялата учебна година по график за разпределение на учебното време, но не по-малко от 2 (два) дни в седмицата за XI клас и 3 (три) дни в седмицата за XII клас. Графикът се разработва съвместно от обучаващата институция и фирмите партньори и се утвърждава от ръководителите на фирмите партньори и директора на професионалната гимназия.
  6. Практическото обучение в реална работна среда се провежда в предприятието под ръководството на наставник, определен от работодателя и на учител по професионална подготовка.
  7. Практическото обучение в реална работна среда се провежда по учебни програми, разработени в съответствие с резултатите от ученето, определени в Държавния образователен стандарт за придобиване на квалификация по професия „Биотехнолог“. Учебните програми се разработват съвместно от учителите и наставниците и се утвърждават от директора на училището след съгласуване с работодателя.
  8. Учебните часове, предоставени за разширена професионална подготовка, се разпределят в училищния учебен план за изучаване на учебни предмети/модули, които развиват и усъвършенстват отделни компетентности от общата, отрасловата и/или специфичната професионална подготовка в съответствие с интересите и индивидуалните възможности на учениците и с възможностите на училището в съответствие с ДОС за придобиване на квалификация по професията.
  9. Учебните часове, предоставени за разширена подготовка, се разпределят в училищния учебен план за изучаване на учебни предмети от общообразователната подготовка в зависимост от интересите на учениците и възможностите на училището.
  10. Производствената практика се провежда по учебна програма и график, утвърдени от директора на училището, в зависимост от конкретните условия и възможностите за организирането й. Учебната програма и графикът се съгласуват с ръководителя на стопанската организация (предприятие), в която се провежда практическото обучение.
  11. Факултативните учебни часове, предоставени за допълнителна подготовка, може да се използват за изучаване на учебни предмети, модули и/или дейности, които училището може да предложи и отговарящи на интересите на учениците.